 **By, Land og Kultur**

**Miljøgodkendelse**

**Juli 2022  
Støjvold  
Skallebøllecentret**

**Tommerupvej 38**

**5492 Vissenbjerg**

|  |  |
| --- | --- |
| Godkendelse omfatter: | K206 Anlæg der nyttiggør ikke-farligt affald |
| Beliggende på: | Matr.nr. 25k Magtenbølle By, Vissenbjerg |
| Godkendelsen er meddelt til: | Skallebøllecentret, Tommerupvej 38, 5492 Vissenbjerg |
| CVR-nr.: | 26582512 |
| P-nr.: | 1001600408 |
| Grundejer: | Skallebøllecentret |

|  |  |  |
| --- | --- | --- |
| Sagsid: | 22/20653 | Sagsbehandler: Britta Tinghus |

Til:

Skallebøllecentret

Tommerupvej 38

5492 Vissenbjerg

Miljøgodkendelse efter miljøbeskyttelseslovens kapitel 5 til anvendelse af ren og lettere forurenet jord til etablering af en afskærmningsvold i forbindelse med etablering af en bueskydningsbane på Skallebøllecentret. Der gives tilladelse til at lettere forurenet jord indbygges i volden.

Godkendelsen meddelelse som en midlertidig godkendelse, der er gældende indtil jordvolden er godkendt som færdigetableret.

Dato: 17. marts 2023

Godkendt 

Britta Tinghus

Miljøsagsbehandler

Annonceret den 17. marts 2023

Klagefristen udløber den 14. april 2023

Søgsmålsfristen udløber den 17. september 2023

Indholdsfortegnelse

[Sammendrag 6](#_Toc128727655)

[Kommunens afgørelse 7](#_Toc128727656)

[Vilkår 7](#_Toc128727657)

[Generelt 7](#_Toc128727658)

[Krav om klassificering og forhåndsgodkendelse af jord 8](#_Toc128727659)

[Indretning og drift 11](#_Toc128727660)

[Støj 11](#_Toc128727661)

[Luftforurening 11](#_Toc128727662)

[Beskyttelse af jord, grundvand og overfladevand 12](#_Toc128727663)

[Affald 12](#_Toc128727664)

[Egenkontrol 12](#_Toc128727665)

[Andre miljøregler 13](#_Toc128727666)

[VVM 13](#_Toc128727667)

[Affaldshåndtering 13](#_Toc128727668)

[Ændringer på virksomheden 13](#_Toc128727669)

[Lov om forurenet jord 13](#_Toc128727670)

[Klagevejledning efter Miljøbeskyttelsesloven 14](#_Toc128727671)

[Frist for at indgive klage 14](#_Toc128727672)

[Hvordan klager du 14](#_Toc128727673)

[Hvem kan klage 14](#_Toc128727674)

[Virkning af at der klages 14](#_Toc128727675)

[Indbringelse for domstolene 14](#_Toc128727676)

[Miljøteknisk Redegørelse 15](#_Toc128727677)

[Virksomhed 15](#_Toc128727678)

[Ansøger og udfører 15](#_Toc128727679)

[Virksomhedens relationer til miljøbeskyttelsesloven §§ 34, 40a og 41d 15](#_Toc128727680)

[Lovgrundlag 15](#_Toc128727681)

[Sagsakter 16](#_Toc128727682)

[Høring 16](#_Toc128727683)

[Miljøteknisk beskrivelse og vurdering 16](#_Toc128727684)

[Konklusion på vurdering af risiko for forurening af jord, grundvand og recipient 18](#_Toc128727685)

[Støj og vibrationer 19](#_Toc128727686)

[Luftforurening 19](#_Toc128727687)

[Ophør af miljøgodkendelsen 20](#_Toc128727688)

[Bilag 20](#_Toc128727689)

[Kopi til: (af endelig afgørelse) 20](#_Toc128727690)

[Bilag 1 Oversigtstegning 21](#_Toc128727691)

[Bilag 2 Screeningsafgørelse efter VVM-reglerne 21](#_Toc128727692)

[Bilag 3 Ansøgningsmateriale (miljøteknisk redegørelse) 21](#_Toc128727693)

# Sammendrag

Kai Andersens Eftf. A/S har på vegne af Skallebøllecentret ansøgt om etablering af en støj-/afskærmningsvold til anlæggelse af en bueskydningsbane ”bag” de eksisterende skydebaner. Formålet er at skærme omgivelserne mod aktiviteterne på bueskydningsbanen. Projektet omfatter en jordvold med ca. 3700 tons lettere forurenet jord på del af 25k Magtenbølle By, Vissenbjerg. Volden afdækkes af ren jord og beplantes.

I samme projekt gennemføres udbygning af de eksisterende støjvolde og generelt terrænregulering. Disse aktiviteter involverer ikke anvendelse af lettere forurenet jord, og er derfor ikke omfattet af nærværende miljøgodkendelse.

Jorden, der skal tilføres lokaliteten vil blive leveret fra andre anlægsprojekter og der er krav om, at der udelukkende må tilkøres ren- og lettere forurenet jord i henhold til de nationalt fastlagte kriterier herfor.

I anlægsperioden vil driftstiden være kl 07.00-18.00 på hverdage. Der må ikke være aktiviteter på anlægget i weekender og på helligdage.

Anlægget forventes at kunne etableres og drives på stedet uden væsentlige gener for omgivelserne. Efter støjvolden er færdiganlagt vurderes der ikke længere krav om en miljøgodkendelse, hvorfor nærværende miljøgodkendelsen vil ophøre, når der er sket en endelig færdigmelding af støjvolden.

# Kommunens afgørelse

Assens Kommune meddeler hermed miljøgodkendelse til etablering af én støjvold med i alt 3700 tons lettere forurenet overskudsjord i forbindelse med etablering af en bueskydningsbane.

Godkendelsen gives i henhold til Miljøbeskyttelseslovens kapitel 5, § 332 og omfatter kun de miljømæssige forhold, der reguleres af denne lov.

Anlægget er godkendelsespligtig jf. listepunkt K 2062:

*Anlæg, der nyttiggør ikke-farligt affald, bortset fra anlæg under listepunkt 5.3 i bilag 1, autoophugning, skibsophugning, biogasfremstilling, kompostering og forbrænding.*

Miljømyndigheden lader godkendelsen ophøre, når volden er færdig etableret, og slutrapport er godkendt.

## Vilkår

### Generelt

1. Godkendelsen er midlertidig. Godkendelsen omfatter tilkørsel af ca. 3700 tons ren- og lettere forurenet overskudsjord, jf. vilkår 2 (og 4).
2. Miljømyndigheden lader godkendelsen ophøre, når volden er færdig etableret, og slutrapport er godkendt.
3. Godkendelsen er betinget af, at etablering af støjafskærmning på den ansøgte placering etableres inden for bestemmelserne i lokalplan F1.1 for området.
4. Godkendelsen bortfalder, hvis anlægsarbejdet af jordvolden ikke er påbegyndt inden 2 år fra godkendelsesdatoen.
5. En kopi af denne godkendelse skal altid være tilgængelig for de personer, der har ansvaret for anlæggets etablering og drift i hele anlægsfasen.
6. Med mindre andet fremgår af vilkår i denne godkendelse, skal støjvolden etableres i overensstemmelse med ansøgningen af 28. november 2022, samt supplerende oplysninger af 1. februar 2023. Af hensyn til overfladevandets strømningsveje, skal den placeres som ansøgt og må ikke flyttes/udvides uden forudgående tilladelse.
7. Når anlægsarbejdet med støjvolden er færdig, skal tilsynsmyndigheden kontaktes og slutrapport skal indsendes senest 3 måneder efter og skal som minimum indeholde:
   * Beskrivelse af det gennemførte projekt med etablering af støjvolden, herunder om der er afvigelser fra det ansøgte. Beskrivelsen skal indeholde ”as-build”-tegninger (i oversigt format).
   * Resume af den egenkontrol entreprenøren har ført jf. vilkår 24-29, herunder:
     + Redegørelse for den førte modtagekontrol, herunder afvisning af ikke godkendte læs.
     + Redegørelse for hvilken jord, der er indbygget i støjvolden, herunder mængder samt forureningsindhold af den lettere forurenede jord
     + Redegørelse for, om der har været spild eller uheld med brændsel eller lignende, og hvordan det er håndteret.
   * Resumé af bygherrens miljøtekniske tilsyn.
   * Beskrivelse af behov og omfang af forebyggelse af støvflugt.
   * Andre relevante oplysninger for fyldestgørende beskrivelse af projektet.
8. Bygherren skal i forbindelse med afslutning af støjvolden lade en deklaration tinglyse på den matrikel hvor støjvolden er placeret for at fastholde viden om støjvoldens opbygning af lettere foruret jord mm. Miljømyndigheden skal godkende deklarations-teksten inden tinglysning. Bygherren/grundejer skal selv afholde udgifter til tinglysning.
9. Tilsynsmyndigheden skal straks orienteres om følgende forhold:
   * Ejerskifte af virksomhed og/eller ejendom.
   * Hel eller delvis udskiftning af driftsherre.
   * Indstilling af driften for en længere periode.
   * Orienteringen skal være skriftlig og fremsendes, før ændringen indtræder.

### Krav om klassificering og forhåndsgodkendelse af jord

1. Der skal udføres en visuel modtagekontrol af alle jordpartier. Hvis der konstateres synlig forurening (inkl. bygge- og anlægsmaterialer - f.eks. asfalt, slagger eller andre affaldsfraktioner), skal dette læs jord oplagres separat på et areal med fast underlag eller i container og overdækkes. Jord med tegn på forurening må ikke indbygges i støjvolden.
2. Inden modtagelse på anlægget, skal jorden være undersøgt og klassificeret som ren- eller lettere forurenet jord efter reglerne i jordflytningsbekendtgørelsen5. Tilsynsmyndigheden skal godkende jordpartier og klassificeringer inden modtagelse på anlægget, med mindre der tilkøres ren jord fra landbrugsarealer.
3. Bygherren skal stille et kvalificeret miljøteknisk tilsyn til rådighed for entreprenøren. Entreprenøren skal tilkalde det miljøtekniske tilsyn, hvis der opstår spild eller andre uheld med olie, kemikalier eller lignende, eller hvis der er er tegn på forurening af jord eller miljø.
4. På anlægget må der ikke modtages jord, som kommer fra arealer der er kortlagte som forurenede, med mindre det ved analyse kan dokumenteres, at jorden overholder kvalitetskriterier for ren- og lettere forurenet jord i vilkår 14, eller i henhold til en jordhåndteringsplan.
5. I støjvolden må der kun indbygges ren- og lettere forurenet jord. Ved ren jord forstås jord, der overholder Miljøstyrelsens kvalitetskriterier for jord6. Ved lettere forurenet jord forstås jord, der overholder Miljøstyrelsens afskæringskriterier for jord4.

**Ren jord**, der skal indbygges i støjvolden, skal overholde nedenstående grænseværdier5:

|  |  |
| --- | --- |
| **Stofnavn** | **Maksimal gennemsnitskoncentration**  **for jordpart** |
| Arsen | 20 mg/kg TS\* |
| Bly | 40 mg/kg TS |
| Cadmium | 0,5 mg/kg TS |
| Chrom total (Cr total) | 500 mg/kg TS |
| Kobber | 500 mg/kg TS |
| Nikkel | 30 mg/kg TS |
| Kviksølv | 1 mg/kg TS\* |
| Zink | 500 mg/kg TS |
| Sum af PAH7 | 4 mg/kg TS |
| Benz(a)pyren  7 | 0,3 mg/kg TS |
| Dibenz(a,h)antracen | 0,3 mg/kg TS |
| Olie total (C6-C35) | 100 mg/kg TS |
| Flygtige kulbrinter (C6-C10) | 25 mg/kg TS |
| Let olie (C10-C15) | 40 mg/kg TS |
| Tung olie (C20-C35) | 100 mg/kg TS |

**Lettere forurenet jord**, der skal indbygges i støjvolden, skal overholde nedenstående grænseværdier:

|  |  |
| --- | --- |
| **Stofnavn** | **Maksimal gennemsnitskoncentration**  **for jordpart** |
| Arsen | 20 mg/kg TS\* |
| Bly | 400 mg/kg TS |
| Cadmium | 5 mg/kg TS |
| Chrom total (Cr total) | 1000 mg/kg TS |
| Kobber | 1000 mg/kg TS |
| Nikkel | 30 mg/kg TS |
| Kviksølv | 3 mg/kg TS\* |
| Zink | 1000 mg/kg TS |
| Sum af PAH5 | 40 mg/kg TS |
| Benz(a)pyren | 3 mg/kg TS |
| Dibenz(a,h)antracen | 3 mg/kg TS |
| Olie total (C6-C35) | 300 mg/kg TS |
| Flygtige kulbrinter (C6-C10) | 25 mg/kg TS |
| Let olie (C10-C15) | 40 mg/kg TS |
| Tung olie (C20-C35) | 300 mg/kg TS |

\* For tilkørt jord fra mindre vejprojekter, hvor der ikke er mistanke om særlig forurening, kan det undlades at analysere for kviksølv og arsen, hvis stofferne normalt ikke indgår i analysepakken.

Forureningskategorien for et jordparti bestemmes for hver enkelt forureningskomponent, og den højeste kategori, der er konstateret, er bestemmende for jordpartiets samlede kategori. Det vil sige, at hvis grænseværdien overskrides for blot én forureningskomponent, skal hele jordpartiet opkategoriseres, således at alle analyseresultater overholder grænseværdien for den samlede kategori.

Eksempelvis skal et jordparti, hvori der er konstateret indhold af to forskellige forureningskomponenter svarende til kategori 1 henholdsvis kategori 2, kategoriseres i en samlet kategori 2.

I de tilfælde, hvor flere jordprøver (mindst tre jordprøver) repræsenterer ét jordparti, skal følgende være overholdt, for at hele partiet kan kategoriseres i en kategori:

* For hver enkelt forureningskomponent må gennemsnittet af analyseresultaterne ikke overskride grænseværdien for den pågældende kategori.
* Intet enkelt analyseresultat må overskride grænseværdien for den samlede kategori med mere end 50 % (50 % - reglen).

Jordpartiet kategoriseres i den laveste kategori, hvor ovenstående kriterier er opfyldt for alle forureningskomponenter. I de tilfælde, hvor kun to jordprøver repræsenterer ét jordparti, skal begge analyseresultater for hver forureningskomponent overholde grænseværdien for den pågældende kategori.

I de tilfælde, hvor kun én jordprøve repræsenterer ét jordparti, skal analyseresultatet for hver forureningskomponent overholde grænseværdien for den pågældende kategori. Den tilkørte jord må ikke indeholde problematisk indhold af naturlig organisk materiale, som kan medføre ustabil konstruktion.

### Indretning og drift

1. Adgang til pladsen skal forhindres ved afspærring af alle indkørsler, når pladsen ikke er bemandet.
2. Jordformationen – støjvolden må have følgende dimensioner:
   * + - højde på 4 m over terræn
       - længde på ca. 80 m bueformet
       - ca. 12 m bred i bund
       - 1 m bred krone.
       - Der må tilkøres ca 3700 m3 lettere forurenet jord
       - Lettere forurenet jord skal afdækkes af mindst 0,5 m ren jord
       - Grænsen mellem ren og lettere forurenet jord skal afmærkes med et markeringsnet.

### Støj

1. Virksomhedens samlede bidrag til støjniveauet udenfor eget areal må ikke   
   overstigefølgende 70 dB(A) ved enkeltboligers udendørs opholdsareal. Arbejdet må kun foregå i dagtimerne på hverdage mellem kl. 07.00 og 18.00.
2. Som dokumentation for at godkendelsens vilkår 17 overholdes kan virksomheden højst 1 gang årligt blive pålagt at udføre målinger eller beregninger af støj. Undersøgelsen skal udføres af en person eller firma, der er godkendt til det af Miljøstyrelsen. Inden målingerne udføres skal undersøgelsesprogrammet godkendes af kommunen. Med mindre andet aftales med kommunen, skal målinger og beregninger udføres efter retningslinjerne i Miljøstyrelsens vejledninger og metodebeskrivelser.

### Luftforurening

1. Anlægsarbejdet ved støjvolden må ikke give anledning til støvgener, som efter tilsynsmyndighedens vurdering er væsentlige for omgivelserne.
2. I anlægsfasen skal driftsansvarlig om nødvendigt holde køreveje og bar jord befugtet for at hindre støvflugt, også i weekender og uden for normal arbejdstid. Dette forhold skærpes i perioder hvor der er mulighed for støvflugt af lettere forurenet jord.
3. Støjvolden skal efter etablering tilsås med græs, blomsterblanding og/eller beplantes senest 12 måneder efter slutafdækning.

### Beskyttelse af jord, grundvand og overfladevand

1. Køreveje i forbindelse med etablering af støjvolden skal være kørefaste.

### Affald

1. Spild af olie og kemikalier (herunder grus, savsmuld eller lignende anvendt til opsugning) skal opsamles straks og opbevares og bortskaffes som farligt affald. Der skal til enhver tid forefindes opsugningsmateriale på pladsen.

### Egenkontrol

1. Under arbejdets udførsel skal ansøger sørge for den fornødne sagkyndige kontrol med jorden, og at jordarbejdet udføres som forudsat i ansøgningen, og de vilkår der følger denne godkendelse.
2. Der skal føres journal over modtagne mængder jord med angivelse af oprindelsessted. Journaliseringen skal så vidt mulig foregå gennem registrering i jordweb. Såfremt der tilføres jord uden om jordweb, skal det tydeligt fremgå af journaliseringen, således der er fuldt overblik over kvalitet og mængde af jord i volden.
3. Ved mistanke om, at jorden er mere forurenet end tilladt jf. vilkår 9-13, skal arbejdet stoppes og tilsynsmyndigheden tilkaldes. Mistanke om jordforurening kan f.eks. være misfarvning af jord og lugt.
4. Ved begrundet mistanke om forurening af jord kan tilsynsmyndigheden forlange jordprøver udtaget til analyse, for anlægsejers regning, som dokumentation for, at vilkårene i tilladelsen overholdes.
5. Journalerne skal være tilgængelige for og på forlangende indberettes til tilsynsmyndigheden. Journalerne skal opbevares på virksomheden i mindst 3 år.
6. Eventuelle driftsforstyrrelser, akut uheld eller ændringer i forhold til ansøgningen skal anmeldes til Assens Kommune.

## Andre miljøregler

I øvrigt henvises til at der findes en række andre miljøregler, som virksomheden er   
omfattet af. Eksempelvis:

Miljøbeskyttelseslovens bestemmelser, herunder f.eks. pligten til at afværge og forebygge følger af uheld eller driftsforstyrrelser, der medfører væsentlig forurening samt pligten til at informere kommunen herom.

### VVM

Anlæg til bortskaffelse af affald er omfattet af VVM-reglerne idet aktiviteterne er optaget på bilag 2 i miljøvurderingsloven[[1]](#footnote-1). Det betyder, at der skal træffes afgørelse i forhold til reglerne i denne lovbekendtgørelse. Der er den 17. marts 2023 truffet afgørelse efter § 21 i miljøvurderingsloven om at projektet ikke er VVM-pligtig.

### Affaldshåndtering

Al genanvendeligt affald skal kildesorteres, håndteres og bortskaffes i henhold til   
Affaldsbekendtgørelsen[[2]](#footnote-2). Alt andet affald skal håndteres og bortskaffes efter kommunens anvisninger i Regulativ for Erhvervsaffald[[3]](#footnote-3).

Ved bortskaffelse skal virksomheden sikre sig, at transportør og modtageanlæg er registeret i Affaldsregistret hos Miljøstyrelsen[[4]](#footnote-4).

### Ændringer på virksomheden

Enhver drifts- eller bygningsmæssig ændring skal anmeldes til kommunen inden gennemførelsen. Kommunen vurderer om de aktuelle planer for ændring/udvidelse kan ske inden for rammerne af denne godkendelse.

Ændringer i virksomhedens ledelse skal også anmeldes til kommunen.

### Lov om forurenet jord

Virksomheden er omfattet af lov om forurenet jord[[5]](#footnote-5). Oprensning efter alle forurenin­ger af jord, der er sket på virksomheden efter 1. januar 2001, skal betales af forureneren.

Forureneren er "Den, der i erhvervsmæssigt eller offentligt øjemed, driver eller drev den virksomhed eller anvender eller anvendte det anlæg, hvorfra forure­ningen hidrører. Forureningen eller en del heraf skal være sket i den pågælden­de driftsperiode" (§ 41, stk. 3 i Lov om forurenet jord).

Dette betyder, at alle nye jordforureninger på virksomheden er omfattet af et objektivt ansvar, og at tilsynsmyndigheden derfor kan meddele selskabet påbud om at fjerne forureningen, uanset hvordan forureningen er sket.

# Klagevejledning efter Miljøbeskyttelsesloven

Frist for at indgive klage

Du kan klage over afgørelsen inden for fire uger, fra afgørelsen er meddelt. Det betyder at, klagefristen udløber **14. april 2023.**

Hvordan klager du?

Hvis du ønsker at klage over denne afgørelse, kan du klage til Miljø- og fødevareklagenævnet. Du klager via Klageportalen, som du finder et link til på forsiden af [www.nmkn.dk](http://www.nmkn.dk) (eller via [www.naevneneshus.dk](http://www.naevneneshus.dk)). Klageportalen ligger på [www.borger.dk](http://www.borger.dk) og [www.virk.dk](http://www.virk.dk) Du logger på [www.borger.dk](http://www.borger.dk) eller [www.virk.dk](http://www.virk.dk) ligesom du plejer, typisk med NEM-ID/Mit-ID. Klagen sendes gennem Klageportalen til den myndighed, der har truffet afgørelsen. En klage er indgivet, når den er tilgængelig for myndigheden i Klageportalen. Når du klager, skal du betale et gebyr på 900 kr (borger) / 1800 kr (foreninger, organisationer mv.). Du betaler gebyret med betalingskort i Klageportalen.

Vejledning om hvordan du skal logge på og anvende Klageportalen, findes på [www.borger.dk](http://www.borger.dk) og [www.virk.dk](http://www.virk.dk). På linkene kan du finde information om, hvordan man klager via Klageportalen, bl.a. korte videovejledninger, ”spørgsmål og svar” samt telefonnummer og email-adresse til supportfunktionen.

Miljø- og Fødevareklagenævnet skal som udgangspunkt afvise en klage, der kommer uden om Klageportalen, hvis der ikke er særlige grunde til det. Hvis du ønsker at blive fritaget for at bruge Klageportalen, skal du sende en begrundet anmodning til den myndighed, der har truffet afgørelse i sagen. Myndigheden videresender herefter anmodningen til Miljø- og Fødevareklagenævnet, som træffer afgørelse om, hvorvidt din anmodning kan imødekommes.

Hvem kan klage?

Klageberettigede er blandt andre; adressaten for afgørelsen, enhver, som har en individuel, væsentlig interesse i sagen, lokale foreninger og organisationer, som har en væsentlig interesse i afgørelsen, samt landsdækkende foreninger og organisationer, der som hovedformål har at beskytte natur og miljø eller varetager væsentlige rekreative interesser. Miljø- og Fødevareklagenævnet kan kræve dokumentation for foreningers og organisationers klageberettigelse.

Virkning af at der klages

En klage over en godkendelse har ikke opsættende virkning, medmindre Miljø- og Fødevareklagenævnet bestemmer andet. Det betyder, at godkendelsen kan udnyttes, inden klagen er afgjort. Udnyttelsen sker dog for egen regning og risiko.

### Indbringelse for domstolene

Du kan indbringe Miljø- og Fødevareklagenævnets afgørelser for domstolene. En sådan retssag skal være anlagt inden 6 måneder, regnet fra samme dato som klagefristen.

Uanset om du anlægger retssag, er du forpligtet til at rette dig efter Miljø- og Fødevareklagenævnets afgørelse, indtil domstolen måtte bestemme noget andet.

# Miljøteknisk Redegørelse

17. marts 2023

### Virksomhed

Skallebøllecentret

Tommerupvej 38

5492 Vissenbjerg

Telefon: 65967636  
CVR-nr.: 26582512  
P-nr.: 1001600408

### Ansøger og udfører

Kai Andersens Eftf. A/S

Ellehaven 48

5690 Tommerup

Telefon: 64751259

CVR-nr.: 35255885

P-nr.: 1018899368

Kontaktperson: Jonas Andersen

Telefon: 64751259

Mail: [jonas@kai-andersen.dk](mailto:jonas@kai-andersen.dk)

### 

### Virksomhedens relationer til miljøbeskyttelsesloven[[6]](#footnote-6) §§ 34, 40a og 41d

Af miljøbeskyttelseslovens § 34 stk. 4 fremgår det indirekte, at der i forbindelse med miljøgodkendelse af en virksomhed skal foreligge oplysninger om virksomhedens ejerforhold, bestyrelse og daglig ledelse. Hvis miljømyndigheden erfarer, at nogle af disse personer er omfattet af lovens § 40a, der omhandler personer, der er straffet efter visse miljørelaterede love og paragraffer, kan § 41 d bringes i anvendelse. Således kan der ske tilbagekaldelse af meddelt godkendelse, nægtelse af godkendelse eller fastsættes særlige vilkår om sikkerhedsstillelse.

### Lovgrundlag

Ansøgningen omhandler godkendelse af oplag af lettere forurenet jord i en støjvold, omfattet af listepunkt K206 i godkendelsesbekendtgørelsen[[7]](#footnote-7). Miljøgodkendelsen meddeles i henhold til kap. 5 i miljøbeskyttelsesloven. Listepunkt K206 er omfattet af bekendtgørelsen om standardvilkår[[8]](#footnote-8), men anvendelse af lettere forurenet jord i støjvolde er ikke omfattet af standardvilkårene, og godkendelsen meddeles derfor uden standardvilkår.

Virksomheden er omfattet af bekendtgørelse om brugerbetaling[[9]](#footnote-9). Dette medfører, at virksomheden skal betale brugerbetaling til kommunen pr. forbrugt time til tilsyn og godkendelse.

### Sagsakter

* Ansøgning af 28-11-2022
* Supplerende oplysninger af 01-02-2023

### Høring

Et udkast til afgørelse har været sendt i høring hos virksomhedsejer og ansøger, som ikke havde bemærkninger til udkastet.

## Miljøteknisk beskrivelse og vurdering

Nedenstående er i stort omfang uddrag af Rambølls risikovurderinger, som i sin helhed kan læses i ansøgningsmaterialet. Assens Kommune kan tilslutte sig disse vurderinger.

**Støjvolden**

Støjvolden bliver ca. 4 m høj, 12 m bred og ca. 80 m lang i en let bueform. Bilag 2 viser dens placering i terrænet. Der skal i alt anvendes ca. 3700 t lettere forurenet jord. Den lettere forurenede jord vil blive afdækket med ca. 1 m ren jord.

#### Drikkevandsinteresser, overfladevand, recipient

Støjvolden skal ligge i et område med særlige drikkevandsinteresser, men uden for indvindingsopland og uden for indsatsområder.

I henhold til boreprofilerne for de nærmeste boringer har området et dæklag af ler på ca. 20 m over det primære grundvandsmagasin. Herudover viser statens grundvandskortlægning at der regionalt er vekslende lag af sand, moræneler og smeltevandsgrus i området. Den regionale model støtter, at der er ca. 20 m moræneler over det primære grundvandsmagasin (K2) i området.

Der er ingen §3 beskyttede vandløb inden for 500 m radius af matriklen, men der er et beskyttet overdrev 100 m vest for jordvolden. Der er desuden en beskyttet sø og mose 100 m nordøst for jordvolden, som ikke er miljømålsat.

På dette grundlag vurderes det, at anvendelse af ren og lettere forurenet jord med indhold under modtagekriterierne til opbygning af vold, ikke vil udgøre en risiko for grundvandsressourcen i området eller for søen.

Ansøger har redegjort for at der ikke sker en forurening af overfladevand og de øverste grundvandsmagasiner ved anvendelse af lettere forurenet jord som ansøgt. Det forventes at tungmetaller og PAH’er i høj grad sorberer til jorden under voldanlægget og at kulbrinterne vil nedbrydes eller sorberes til jorden i et sådant omfang, at de ikke udgør en risiko for vandmiljøet.

#### Forureningskomponenter i støjvolden

Støjvolden ønskes opbygget af lettere forurenet jord, som defineret i Miljøstyrelsens jordkvalitetskriterier og afdækket med ren jord.

Hverken det lettere forurenede eller det rene jord er på ansøgningstidspunktet identificeret eller analyseret. Der er derfor i ansøgningsmaterialet lavet en risikovurdering på baggrund af det maksimale tilladte indhold af forureningskomponenter i lettere forurenet jord.

Inden jorden tilkøres støjvolden vil den være analyseret i henhold til Miljøstyrelsens krav til kategorisering af jord til genanvendelse, og derved sikres det, at jorden ikke indeholder stoffer eller stofmængder, der kan betyde at den udførte risikovurdering ikke er tilstrækkelig.

For tilkørt jord fra mindre vejprojekter, hvor der ikke er mistanke om særlig forurening, kan det undlades at analysere for kviksølv og arsen.

Der stilles vilkår, der sikrer at støjvolden hurtigst mulig færdigbygges, så den ikke henstår uden overdækning og med risiko for større udvaskning end forudsat i risikovurderingen.

#### Strømningsveje

Støjvolde 1, 2, 3 og 4er allerede eksisterende volde, som ønskes forhøjet. Voldene medvirker allerede i dag til opsamling af regnvand imellem bebyggelsen og voldene, da de forhindrer vandet i at strømme væk fra området. Det ses, at skydebanerne fungerer som lavninger, hvor vandet samles. Dette kan især vise sig at være et problem ved større regnhændelser.

Yderligere udvidelse af støjvoldene betyder afstrømning fra et større område ned til skydebanerne, da voldenes areal vil blive forstørret. Derudover hvis området med skydebanerne gøres mindre, vil vandet skulle samle sig på et mindre areal. Da vandet allerede nu har ringe muligheder for afstrømning, vil denne forskel ikke nødvendigvis have nogen betydning.

Analysen af strømningsvejene viser, at vandets eneste vej væk fra området befinder sig ved det nordvestlige hjørne, som kan ses på kortet nedenfor. Denne strømningsvej må derfor ikke blokeres. Her antages, at der på skydebanerne ikke er etableret et regnvandssystem, som kan transportere vandet væk fra banerne.

Det er blevet vurderet, at voldenikke vil forårsage problemer med regnvand, som kan skade bebyggelsen, forudsat voldens placering ikke bliver ændret. Volden må ikke blokere den store strømningsvej, som transporterer vandet i den østlige retning.

Det anbefales, at terrænreguleringerne og støjvoldene udføres således de ikke blokerer den store strømningsvej i området. Det er nødvendigt at sikre, at regnvandet fortsat kan løbe i den østlige retning, og ikke mod den eksisterende bebyggelse. Hvis anbefalingen ikke overholdes, er der risiko for oversvømmelser omkring bebyggelsen.

Analysen viser, at støjvoldene allerede i dag medvirker til, at vandet samles på skydebanerne, hvilke fungerer som lavninger. Hvis der opleves problemer med vand i dag, vurderes det, at de kan løses vha. simple løsninger som render eller sænkning af terræn i det nordvestlige hjørne. Derudover bør det sikres, at vandet fra den sydlige skydebane kan løbe væk fra området. Dette kan gøres ved at eksempeltvist etablere et rør mellem skydebanerne, således regnvandet fra den sydlige skydebane kan løbe ud mod den nordlige og derefter strømme væk fra banerne ved det nordvestlige hjørne.



### Konklusion på vurdering af risiko for forurening af jord, grundvand og recipient

Rambøll har gennemført en risikovurdering af projektet og konkluderer:

Tungmetaller, tjærestoffer og tunge kulbrinter kan nemt adsorbere til jordens organiske stoffer og lermineraler på grund af deres høje Kd-værdier. Området har et lerlag på ca. 20 m tykkelse over det primære magasin, hvilket vil forsinke udvaskning af de lettere kulbrinter og give dem mere tid til at blive nedbrudt. På dette grundlag vurderes det, at anvendelse af ren og lettere forurenet jord med indhold under modtagekriterierne til opbygning af vold, ikke vil udgøre en risiko for grundvandsressourcen i området eller for søen.

Assens Kommune er enige i denne risikovurdering, og vurderer derfor at der kan anvendes lettere forurenet jord, som ansøgt.

Vejjord er normalt ikke mistænkt for at indeholde kviksølv eller arsen, og at det vil være en fordyrende analyse at skulle gennemføre på jordpartier, stammende fra vejjord. Assens Kommune vurderer derfor at arsen og kviksølv ikke skal indgå i analyser af vejjord, hvor der ikke er mistanke om anden forurening.

Volden skal etableres så den ikke blokerer de store strømningsveje i området. Den kan derfor ikke flyttes uden udarbejdelse af en ny risikovurdering.

**Affald og kemikalier**

Etablering af støjvolden genererer ikke affald, men der opbevares brændstof (især diesel) til maskinerne, der anvendes til kørsel af jord og etablering af støjvolden. Brændstof vil blive opbevaret i godkendte tanke med spildbakker.

Disse og evt. lignende kemikalier (og evt. affald herfra) skal opbevares i området så kort tid som muligt og i så lille omfang som muligt, idet der er risiko for forurening af jord og grundvand ved evt. spild.

Vi forudsætter, at de tanke, entreprenøren anvender på pladsen er godkendte entreprenørtanke jf. reglerne i Olietanksbekendtgørelsen, eller de er godkendt i henhold til den europæiske konvention om international transport af farligt gods ad vej (ADR).

Hvis der opstår affald (herunder ikke-farligt affald), skal det håndteres efter de almindelige regler omkring opbevaring, bortskaffelse mm. af affald.

### Støj og vibrationer

#### Støj

Jævnfør miljøstyrelsens vejledende grænseværdier for industristøj, bør der stilles krav om støjgrænser mellem 45 og 60 dB(A) i dagtimerne, og ligeledes differentierede værdier aften og nat. Jordvolden etableres som et anlægsprojekt, og såfremt der ikke anvendtes lettere forurenet jord fra andre projekter, ville etableringen ikke kræve miljøgodkendelse, eller forudgående regulering af støjen. Det vil desuden ikke være muligt at etablere støjvolden uden brug af kraftige maskiner og dermed støj over de vejledende grænseværdier for industristøj.

På den baggrund vurderes det, at det vil være rimeligt at meddele støjgrænser svarende til de værdier, der normalt er gældende for bygge- og anlægsarbejde, som er 70 dB(A) i dagtimerne, men der aften, nat og lørdag efter kl 14 meddeles støjgrænser svarende til vejledende grænseværdier for industri.

#### Vibrationer

I forbindelse med etableringen af støjvolden vil der blive anvendt gravmaskiner mv., hvorfra der i korte perioder vil kunne opleves vibrationsstøj i omgivelserne. Dette vurderes ikke at medføre nogen risiko for omgivelserne, og det vil ikke adskille sig fra andet byge- og anlægsarbejde, hvorfor der ikke fastsættes vilkår for det.

### Luftforurening

Etableringen af støjvolden med indhold af lettere forurenet jord vil ikke medføre emissioner af forurenede komponenter til luften, da der ikke er indhold af flygtige komponenter i lettere forurenet jord.

I forbindelse med jordhåndtering og kørsel i tørre perioder kan der opstå væsentlige støvgener, og støvet vil kunne indeholde små mængder af de forurenede komponenter, der er bundet til jordpartiklerne.

Der stilles derfor krav om at der skal ske vanding eller anden tiltag, der forhindrer støvflugt i tørre perioder. Der skal foreligge en instruks for dette på arbejdspladsen, der kendt af den til enhver tid ansvarlige på byggepladsen. I relevant omfang og især i perioder, hvor der er mulighed for støvflugt af lettere forurenet jord, skal befugtningen også foregå i weekender og uden for normal arbejdstid.

Den færdige støjvold skal beklædes med græs, blomsterblanding eller beplantes på en måde, der sikrer at jorden holdes dækket på en måde der forhindrer støvflugt og at volden skrider sammen så det lettere forurenede jord bliver tilgængeligt.

### Ophør af miljøgodkendelsen

Etablering af støjvolden kræver miljøgodkendelse for at sikre, at der ikke opstår unødvendige gener eller risici ved etableringsarbejdet. I forbindelse med miljøgodkendelsen vurderes også om den jord, der anvendes til etablering af volden kan risikere at udgøre en risiko over for mennesker og miljø, herunder grundvand, overfladevand mm.

Disse risicis håndteres ved at fastsætte de nødvendige krav til etableringen. Ét af vilkårene er, at en deklaration omkring støjvoldens placering og indhold af lettere forurenet jord skal tinglyses på matriklerne, så viden om støjvolden fastholdes, også i fremtiden.

Når støjvolden er færdigetableret, beplantet, og der er redegjort for, at volden er etableret som ansøgt, finder vi ikke, at der er flere risicis, der skal holdes øje med og de fastsatte vilkår er ikke længere relevante.

Det er derfor hensigten, at miljøgodkendelsen ophører på det tidspunkt.

Tilsynsmyndigheden orienterer anlæggets ejer, når miljøgodkendelsen ophører.

Viden om støjvoldens indhold af lettere forurenet jord fastholdes med tinglysning af deklaration.

### Bilag

Bilag 1 Oversigtstegning

Bilag 2 Screeningsafgørelse efter VVM-reglerne

Bilag 3 Ansøgningsmateriale fremsendes efter anmodning (acadresag 22/20653)

### Kopi til: (af endelig afgørelse)

* Kai Andersens Eftf. A/S, CVR-nr: 35255885
* Danmarks Naturfredningsforening, [CVR-nr:](mailto:dn@dn.dk) 60804214
* Friluftsrådet: CVR-nr: 56230718
* Styrelsen for Patientsikkerhed, Tilsyn og Rådgivning, CVR-nr: 37105562
* Region Syddanmark, [myn@rsyd.dk](mailto:myn@rsyd.dk)
* Assens Spildevand A/S, CVR-nr: 32141277

## Bilag 1 Oversigtstegning

## Bilag 2 Screeningsafgørelse efter VVM-reglerne

|  |  |
| --- | --- |

| Miljø og Natur - Team Industri |
| --- |

(Vedlagt i særskilt dokument)

## Bilag 3 Ansøgningsmateriale (miljøteknisk redegørelse)

Fremsendelse eftermodning (acadre sag nr. 22/20653)

1. Lovbekendtgørelse nr. 1976 af 27. oktober 2021 om miljøvurdering af planer og programmer og af konkrete projekter (VVM) [↑](#footnote-ref-1)
2. Den gældende affaldsbekendtgørelse kan ses på  [www.retsinfo.dk](http://www.retsinfo.dk) [↑](#footnote-ref-2)
3. Regulativ kan hentes på kommunens hjemmeside [www.assens.dk](http://www.assens.dk) [↑](#footnote-ref-3)
4. Affaldsregistret kan ses på [www.mst.dk](http://www.mst.dk) [↑](#footnote-ref-4)
5. LBK nr. 282 af 27/3-2017 om forurenet jord [↑](#footnote-ref-5)
6. Bekendtgørelse nr. 1218 af 25/11-2019 af lov om miljøbeskyttelse, med senere ændringer [↑](#footnote-ref-6)
7. Bekendtgørelse nr. 1534 09/12-2019 om godkendelse af listevirksomhed [↑](#footnote-ref-7)
8. Bekendtgørelse nr. 1537 af 19/12-2019 om standardvilkår i godkendelse af listevirksomhed [↑](#footnote-ref-8)
9. Bekendtgørelse nr. 2007 af 11/12-2020 om brugerbetaling for godkendelse og tilsyn efter miljøbeskyttelsesloven m.v. [↑](#footnote-ref-9)